**NOTĂ INFORMATIVĂ
privind necesitatea elaborării proiectului de Hotărâre de Guvern** **cu privire la aprobarea proiectului de lege privind utilizarea Drepturilor Speciale de Tragere alocate de Fondul Monetar Internaţional**

|  |
| --- |
| **Denumirea autorului și, după caz, a participanților la elaborarea proiectului** |
| Ministerul Finanțelor |
| **Condițiile ce au impus elaborarea proiectului de act normativ și finalitățile urmărite** |
| Proiectul Hotărârii Guvernului cu privire la aprobarea proiectului de lege privind utilizarea Drepturilor Speciale de Tragere (DST) alocate de Fondul Monetar Internaţional a fost elaborat în conformitate cu art. 26 din Legea nr. 419/2006 cu privire la datoria sectorului public, garanţiile de stat şi recreditarea de stat și ca urmare a aprobării Deciziei Consiliului Guvernatorilor FMI, la data de 02 august 2021, pentru alocarea suplimentară de DST în sumă de 650 mlrd. dolari SUA echivalent a 456 mlrd. DST țărilor membre. În conformitate cu decizia respectivă alocarea de DST va fi efectivă la data de 23 august 2021.Scopul principal al alocării suplimentare de DST este de a contribui la satisfacerea nevoii globale pe termen lung de a suplimenta activele de rezervă existente într-un mod care va evita stagnarea și deflația economică, precum și excesul de cerere și inflație. Alocarea DST oferă active lichide țărilor membrilor, fără obligații de rambursare sau anulare a DST.Țările membre nu trebuie să îndeplinească nici o condiționalitate pentru a primi cota lor din alocarea DST, respectiv, fiecare țară membră poate utiliza alocarea DST conform necesităților interne.Rata pentru fiecare țară membră care va primi alocarea DST este de 95,8455025357 la sută din cota fiecărei țări membre.Respectiv, Republica Moldova va beneficia de 165,3 mil. DST.Republica Moldova va finanța din resursele financiare respective necesitățile bugetului. |
| **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Actul normativ nu are drept scop armonizarea legislației naționale cu legislația Uniunii Europene. |
| **Principalele prevederi ale proiectului și evidențierea elementelor noi** |
| Republica Moldova va beneficia de 165,3 mil. DST din alocarea suplimentară de DST. Resursele financiare respective vor fi utilizate pentru finanțarea necesităților bugetului. |
| **Fundamentarea economico-financiară** |
| În conformitate cu procedurile FMI fiecare țară membră urmează să achite o dobândă trimestrial și un comision anual.Rata dobânzii DST este flotantă și la data de 09 august 2021 a consituit 0,05%.Totodată, DST-urile sunt mai puțin costisitoare decât împrumuturile de pe piețe.Cheltuielele aferente deservirii DST se vor efectua de la bugetul de stat. |
| **Modul de încorporare a actului în cadrul normativ în vigoare** |
| Prezentul proiect de lege nu implică modificarea, elaborarea sau abrogarea unor acte normative. |
| **Avizarea și consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a proiectului Hotărîrii Guvernului privind modificarea unor acte normative, este plasat pe pagina oficială a Ministerului Finanțelor, la compartimentul Transparența decizională/Consultări publice și va asigura avizarea acestuia de către instituțiile interesate.În conformitate cu prevederile Regulamentului Guvernului, aprobat prin Hotărîrea Guvernului nr. 610/2018, prezentul proiect urmează a fi transmis spre avizare Ministerului Justiției, Băncii Naționale a Moldovei, Centrului Național Anticorupție. |
| **Constatările expertizei anticorupție** |
| Informația privind rezultatele expertizei anticorupție va fi inclusă după recepționarea raportului de expertiză anticorupție în sinteza obiecțiilor și propunerilor/recomandărilor la proiectul de hotărâre. |
| **Constatările expertizei juridice** |
| Informația referitoare la concluziile expertizei juridice va fi inclusă după recepționarea raportului de expertiză anticorupție în sinteza obiecțiilor și propunerilor/recomandărilor la proiectul de hotărâre. |

**Ministru Finanțelor Dumitru BUDIANSCHI**